cyanic-selkie/wikianc huggingface dataset:
Angļu valoda
Izplatība
Angļu valoda ir pamatvaloda Angiljā, Antigvā un Barbudā, Austrālijā, Bahamu Salās, Barbadosā, Bermudu Salās, Belizā, Britu Indijas okeāna teritorijā, Britu Virdžīnu salās, Kanādā, Kaimanu salās, Dominkā, Folklenda salās, Gibraltārā, Grenādā, Gvajānā, Menas salā, Jamaikā, Džērsijā, Montserratā, Nauru, Jaunzēlandē, Īrijā, Svētās Helēnas salā, Sentlūsijā, Sentkitsā un Nevisā, Sentvinsentā un Grenadīnās, Trinidādā un Tobāgo, Apvienotajā Karalistē, ASV Virdžīnās, Amerikas Savienotajās Valstīs un Zimbabvē, bez tam tā ir oficiāla valoda ASV Samoa, Botsvānā, Kamerūnā, Kuka salās, Etiopijā, Fidži, Filipīnās, Gambijā, Ganā, Kenijā, Kiribati, Lesoto, Libērijā, Malāvijā, Maltā, Māršala salās, Mauritānijā, Namībijā, Nigērijā, Pakistānā, Palau, Papua-Jaungvinejā, Ruandā, Samoā, Seišelās, Sjerraleonē, Singapūrā, Somālijā, Dienvidāfrikā, Svatini, Tanzānijā, Tongā, Ugandā, Vanuatu un Zambijā, turklāt ir vairākas valstis, kurās angļu valodu lieto valdības un militārās struktūras, lai arī angļu valoda nav valsts valoda un reizēm pat ne sevišķi izplatīta šajā valstī.
Angļu valoda ir vairāku starptautisko organizāciju darba valoda un, saskaņā ar starptautisku vienošanos, saziņas valoda jūras un gaisa satiksmē. Angļu valodas plašo izplatību sekmējusi ne tikai Britu impērijas ekspansija koloniālajā laikmetā, bet arī salīdzinoši vienkāršā gramatika un vārdu kārtība, kas līdzīga 75% citu pasaules valodu, taču to kavē neatbilstība starp rakstu un mutvārdu valodu.
Latvijā angļu valoda sākot no 3. klases bieži tiek mācīta skolās kā pirmā svešvaloda. Saskaņā ar Eurobarometer 2012. gadā publicētajiem datiem, 46% Latvijas iedzīvotāju savas angļu valodas zināšanas vērtē kā pietiekamas, lai tajā varētu sazināties.
Britu padome prognozējusi, ka līdz 2050. gadam angļu valodu pratīs puse pasaules iedzīvotāju.
Gramatika
Angļu valodā vairākums vārdu ir kopdzimtē, tomēr reizēm izšķir arī sieviešu un vīriešu dzimti, reizēm dzimumu līdztiesības vārdā tiek mēģināts veicināt kopdzimtes vārdu lietošanu. Vārdi tiek locīti minimāli — ir nominatīvs, ģenitīvs un akuzatīvs, tomēr tos lieto tikai personu vietniekvārdu locīšanai. Tiek izšķirts vienskaitlis un daudzskaitlis. Angļu valodā ir divu veidu artikuli — noteiktais artikuls the un nenoteiktie artikuli a un an. Darbības vārdiem ir trīs personas katrā skaitlī.
Rakstība
Angļu valodā kopš 9. gadsimta tiek lietots latīņu alfabēts, pirms tam lietoja anglosakšu rūnas. Angļu rakstība ir vēsturiska, nevis fonētiska, tāpēc vārdu izruna bieži vien ir ļoti atšķirīga no rakstības, sagādājot ievērojamas grūtības valodas apguvē — tiek uzskatīts, ka salīdzinot ar lielāko daļu valodu, kurās lieto alfabētu, angļu valodas rakstība ir vissarežģītākā.
Červjonka-Leščini
Červjonka-Leščini - pilsēta Polijas dienvidos, Silēzijas vojevodistē uz ziemeļaustrumiem no Ribņikas. Jēkabpils sadraudzības pilsēta.
Frauenburg
Frauenburg (vācu) var būt:
Sistemātika
Sistemātika (gr. systēmatikos uz sistēmu attiecīgs) ir bioloģijas nozare, kas apraksta visu dzīvo un izmirušo organismu (augu, dzīvnieku, mikroorganismu) daudzveidību, dod tiem raksturīgus nosaukumus, sakārto organismus hierarhiskās kategorijās (dažāda ranga taksonos) un izveido iespējami objektīvu organiskās pasaules sistēmas modeli, kurā atspoguļota organismu grupu vēsturiskā attīstība un savstarpējā radniecība. Organismu sistematizēšanas un klasificēšanas teorētiskos jautājumus aplūko sistemātikas nozare - taksonomija. Praktiski sistemātika izveido organismu klasifikācijas bioloģiskās nomenklatūras principus (zooloģiskā nomenklatūra, botāniskā nomenklatūra).
Vēsture
Var uzskatīt, ka klasificēšanas pamatus ir licis sengrieķu filozofs Platons, kurš izveidoja mācību par „idejām”. Aristotelis, viens no Platona mācekļiem, mēģināja sadalīt dzīvniekus pa grupām, balstoties uz dzīvnieku atbilstību tai, vai citai „idejai”, kuru raksturoja konkrēts īpašību kopums. Nespēdams izveidot pilnvērtīgu klasifikācijas sistēmu, viņš tomēr ieviesa divas svarīgas taksonomijas kategorijas: „sugu”, t.i. gandrīz identisku formu kopību, un „dzimtu” — līdzīgu sugu grupu. Neņemot vērā trūkumus, viņa darbus plaši izmantoja nākamās sistemātiķu paaudzes. Sistemātika turpināja attīstīties renesanses laikmetā. 16. gadsimtā Edvarda Vottona kritiskā pieeja, atdalot mītisku un izdomātu dzīvnieku aprakstus no reāliem dzīvniekiem, ienesa jaunas vēsmas un atstāja iespaidu uz Konrāda Gensera darbību. Blakus daudziem rakstiem Gensers publicēja savu klasisko „Dzīvnieku vēsturi” (Historia animalium), kur tos sakārtoja alfabēta secībā, apvienojot radniecīgās formas atsevišķās grupās. Katra suga priekš tā laika bija samērā precīzi aprakstīta, un viss materiāls tika sastādīts ar enciklopēdisku rūpību. Tomēr, apspriežot dažādus jautājumus, Gesners izdalītās dzīvnieku grupas savā starpā nesalīdzināja. Ar visu to, viņš tekstā iekļāva savus oriģinālos novērojumus, ko nedarīja viņa priekšgājēji, un nodemonstrēja to, cik vērtīgi ir papildināt aprakstus ar kvalitatīviem attēliem.
Uliss Aldrovandi publicēja 14 lielus dzīvniekiem veltītus sējumus, parādot to, ka dažas no lielajām grupām var sadalīt apakšgrupās, iekļaujot aprakstos datus par organismu iekšējo uzbūvi. 16. gadsimta vidū Pjērs Belons pirmo reizi dzīvnieku klasifikācijai izmanto salīdzinošo anatomiju. Viens no lielākajiem 17. gadsimta biologiem bija Džons Rejs. 1670. gadā viņš piedāvāja pirmo dabisko augu klasifikāciju. Rejs ieviesa jēdzienu par viendīgļlapjiem un divdīgļlapjiem. Rejs skaidri noteica atšķirību starp ģinti un sugu, un noformulēja līdzīgu īpašību koncepciju kā pamatu radniecīgu saišu noteikšanai starp dabiskām organismu grupām. Būtiska nozīme sistemātikas attīstībā bija 18. gadsimta vidū publicētajiem Georga Buffona darbiem. Viņa teorijas, neskatoties uz visiem to trūkumiem, izrādījās visai noderīgas nākamajām biologu paaudzēm. Buffons parādīja, ka lielas grūtības sistemātikā rodas radniecīgi attālu dzīvnieku ārējās līdzības dēļ.
Modernās sistemātikas pamatu ielika Kārļa Linneja darbs „Dabas sistēma” (Systema Naturae). Tā desmitajā izdevumā 1758. gadā tika iedibināta tādu taksonomisko kategoriju hierarhija, kā valsts, klase, kārta, ģints, suga. Mēs vēl tagad lietojam ne tikai Linneja radīto binominālo nomenklatūru, bet arī daudzus viņa ieviestos zinātniskos terminus. Ne visas viņa aprakstītās 4200 dzīvnieku un 10000 augu sugas atrodas tajās grupās, kurās viņš tās ielika, bet pašas grupas ir saglabājušās. Linnejs noteica dabisko pamatvienību — sugu — kā klasifikācijas atbalsta punktu, bet tāpat, kā Rejs un citi, uzskatīja sugu sastāvu augstākos taksonos kā laikā nemainīgu lielumu. Tikai 19. gadsimtā pēc Žana Lamarka un Čārlza Darvina evolūcijas teoriju rašanās, nostiprinājās dzīvības formu vēsturiskā mainīguma koncepcija. Šī evolūcijas mācība kopā ar tajā pašā laikā Johana Gregora Mendeļa atklāto iedzimtības likumu kalpoja par pamatu sistemātikas pārtapšanai par mūsdienīgu zinātni.
.lv
.lv ir Latvijas Interneta augstākā līmeņa domēns (ccTLD).
Ieteicamais domēna reģistrācijas līmenis ir otrais. Tomēr ir iespējams reģistrēt arī trešā līmeņa domēnus ar šādiem otrā līmeņa domēniem:
Jebkurš var reģistrēt .lv domēnu, bet strīdu risināšanas noteikumos ir norādīts, ka priekšroka tiek dota Latvijas lietotājiem. Ārpus Latvijas šis augstākā līmeņa domēns nav plaši izplatīts. Ir iespējams reģistrēt latviskus (internacionalizētus) domēna vārdus, kā piemēram https://web.archive.org/web/20180228101039/http://xn--tdali-d8a8w.lv/%3Cbr /> No stājas spēkā atviegloti domēnu reģistrēšana noteikumi, kā arī paātrināta reģistrēšana.
Jaunkaledonija
Jaunkaledonija (fr) ir Francijai piederoša salu grupa Klusajā okeānā. Tulkojumā Nouvelle-Calédonie nozīmē Jaunā Skotija (franču Nouvelle + latīņu Caledonia).
Ģeogrāfija
Šī salu grupa atrodas aptuveni 1200 km no Austrālijas Ziemeļaustrumkrasta, un aptuveni 1500 km uz ziemeļrietumiem no Jaunzēlandes. Salu krasta līnija sasniedz 2254 km kopgarumu, bet augstākais punkts ir Monpanī (Mont Panie) — 1628 m. Apkārt lielākajai salai ir izveidojies koraļļu rifs. Garākā upe ir Djao (Diahot), kuras garums ir 150 km.
Gada vidējā gaisa temperatūra Jaunkaledonijā ir 22,5°C, bet ūdens temperatūra — 21—28°C. Gadā ir divas izteiktas sezonas:
Jaunkaledonijas lielākās salas austrumkrasts ir mitrāks, tādēļ tam ir raksturīgas tropiskas ainavas (palmas, u.c.), bet rietumu krasts ir sausāks, un tam ir raksturīgi krūmāji.
Vēsture
Pirmie cilvēki uz dzīvi Jaunkaledonijā apmetās jau aptuveni 2000 gadā p.m.ē. Eiropieši šo salu grupu atklāja 1774. gadā, kad kapteinis Džeimss Kuks to nosauca par Jauno Skotiju (New Caledonia). Salas piesaistīja Ziemeļamerikas un britu vaļu mednieku un kokmateriālu tirgotāju uzmanību, kas atnesa Jaunkaledonijai ne tikai investīcijas, bet arī dažādas slimības — bakas, dizentēriju, gripu, lepru, masalas un sifilisu. Ļoti daudzi no ieceļotājiem bija negodīgi spekulanti un krāpnieki, kā arī ļoti iedomīgi cilvēki, kas vēlāk izsauca vietējos iedzīvotājos dziļu nepatiku. To pierādīja arī starpgadījums 1849. gadā, kad kuģa Cutter komandu nogalināja un apēda Puma cilts (Pouma clan).
Pirmie katoļu un protestantu misionāri ieradās 19. gadsimta sākumā. Viņi lika vietējiem iedzīvotājiem valkāt apģērbu, kā arī izskauda daudzas iezemiešu tradīcijas.
Par Francijas koloniju Jaunkaledonija kļuva 1853. gadā, kad Lielbritānijai to atņēma Napoleons III. Laika posmā no 1854. līdz 1922. gadam franči uz Jaunkaledoniju nosūtīja 22 000 cietumnieku, kas sastādīja galveno darbaspēku šajā kolonijā.
Kopš 1986. gada Jaunkaledonija ir ANO neautonomo teritoriju sarakstā.
2018., 2020. un 2021. gadā Jaunkaledonijas iedzīvotāji referendumā nobalsoja pret neatkarību no Francijas.
Ričards Heriss
Ričards Svētais Džons Frenciss Heriss (Richard St John Francis Harris, dzimis, miris ) bija īru kinoaktieris, dziedātājs un dziesmu autors. Viņa dēls Džareds Heriss arī ir aktieris.
Viņš piedzima Limerikā, Īrijā. Spēlējis 76 filmās, sākot ar 1959. gadu. Tēlojis lomas tādās pazīstamās filmās, kā "Šī sportiskā dzīve" (This Sporting Life, 1963, režisors Lindsijs Andersons), "Sarkanais tuksnesis" (Red Desert, 1964, režisors Mikelandželo Antonioni), Camelot (1967), Man in the Wilderness (1971), "Nepiedots" (1992, režisors Klints Īstvuds), "Gladiators" (2000, režisors Ridlijs Skots). Par lomu filmā "Šī sportiskā dzīve" saņēmis labākā aktiera balvu Kannu kinofestivālā 1963. gadā, kā arī Amerikas Kinoakadēmijas balvas nomināciju. Otru reizi nominēts šai balvai par galveno lomu filmā The Field (1990). Saņēmis Zelta globusa balvu par filmu Camelot.
Tēlojis Dumidoru divās pirmajās Harija Potera filmās. Heriss nomira Londonā no Hodžkina slimības.
Kukuļošana
Kukuļošana (korupcija) ir krimināli sodāms, noziedzīgs nodarījums, par kuru vairums pasaules valstu, tai skaitā arī Latvija, paredz kriminālatbildību. Ar kukuļošanu parasti saprot kukuļa došanu, kukuļa ņemšanu, starpniecību kukuļošanā, kā arī kukuļa piesavināšanos. Kukuļošanas mērķis ir panākt, lai piekukuļojamā persona (amatpersona) izmainītu savu rīcību vai attieksmi pret tās kompetencē esošām funkcijām vai darbībām kukuļa devēja interesēs pretēji tās juridiskās personas vai institūcijas interesēm, kuru pārstāv piekukuļojamā persona un, kura tādējādi pārkāpj savas dienesta vai attiecīgos normatīvos dokumentos noteiktās atbildības robežas vai funkcijas.
Ruhja
Ruhja var būt:
Kukuļošana
Kukulis var būt tiešs, naudas vai mantas formā, kā arī netiešs - pakalpojuma vai citā veidā, kuru kukuļotājs sniedz piekukuļojamai personai. Piemēram, apmaksāts ceļojums vai kāds cits labums.
Apiņupīte (Misas pieteka)
Apiņupīte ir Misas labā krasta pieteka Bauskas novadā. Sākas osu grēdas pakājē austrumos no Piebalgām Vecumnieku pagastā. Upe tek pa mežainu, augštecē pārpurvotu, apvidu. Upes gultne līdz Drākanei regulēta. Upi šķērso autoceļš P89.
Grand Theft Auto (spēļu sērija)
Grand Theft Auto ir brīvā stila datorspēle, kuru izveidoja Deivs Džons un galvenokārt to izstrādā skotu kompānija Rockstar North (pirms tam DMA Design) un publicē Rockstar Games.
2011. gada Pasaules čempionāts hokejā
2011. gada Pasaules čempionāts hokejā norisinājās Slovākijā no 29. aprīļa līdz 15. maijam. Šis bija 75. Pasaules čempionāts. Turnīra spēles tiek aizvadītas Ondrej Nepela Arena Bratislavā un Steel Aréna Košicē. Slovākija kā neatkarīga valsts čempionātu rīkoja pirmo reizi. Tomēr šī ir trešā reize, kad Bratislavā notiek Pasaules čempionāta spēles, jo 1959. un 1992. gadā tā jau bija organizējusi čempionātu kopā ar Prāgu (Slovākija un Čehija veidoja Čehoslovākiju).
Somijas izlase izcīnīja zelta medaļas, finālā ar rezultātu 6-1 pārspēdama Zviedrijas komandu. Somijai šī bija otrā zelta medaļa vēsturē, pirmoreiz Somijas hokejisti zelta medaļas izcīnīja 1995. gadā. Bronzas medaļas izcīnīja Čehijas hokeja izlase, kas finālā uzvarēja Krievijas izlasi.
Par turnīra vērtīgāko spēlētāju tika atzīts Zviedrijas izlases vārtsargs Viktors Fasts.
Pirmā kārta
Pirmā čempionāta diena iesākās ar pārsteigumu — A grupas pirmajā spēlē Vācijas hokeja izlase ar rezultātu 2:0 pieveica Krievijas valstsvienību. Vāciešiem rezultatīvi bija Tomass Greilingers un Patriks Reimers, kura gūtie vārti divas minūtes pirms spēles beigām noteica spēles likteni. Vācijas izlasei šī bija pirmā uzvara pār Krievijas hokejistiem vēsturē. Vācijas hokejisti turpināja pārsteigt arī nākamajā spēlē pret Slovākijas valstsvienību, kurā Vācijas izlase dramatiskā cīņā ar rezultātu 4:3 uzvarēja mājiniekus — Slovākijas izlasi. Slovākiem trešajā periodā izdevās reabilitēties un gūt trīs vārtus, tomēr ar to nepietika, lai izcīnītu uzvaru spēlē. Vēl saspringtāk aizritēja Krievijas un Slovēnijas izlašu savstarpējā spēle, kurā Krievijas izlasei tikai mača beigās izdevās izraut uzvaru pār Slovēniju. Spēle noslēdzās ar rezultātu 6:4 Krievijas labā. Daudziem par pārsteigumu kļuva arī Slovēnijas un Vācijas izlašu savstarpējā spēle, kurā tikai pēcspēles metienos uzvaru izcīnīja Vācijas hokejisti. Bija vajadzīgi astoņi pēcspēles metieni, lai noskaidrotu uzvarētāju. Vācijas izlase grupā ierindojās pirmajā vietā, uz nākamo kārtu līdzi ņemot 6 punktus, Krievijas izlase palika otrajā vietā, Slovākijas — trešajā, bet Slovēnijas izlasei nācās cīnīties par palikšanu Augstākajā divīzijā.
B grupas pirmajā spēlē tikai papildlaikā Šveices hokeja izlase izcīnīja uzvaru pār Francijas hokeja izlasi ar rezultātu 1:0. Tā bija pirmā spēle šajā čempionātā, kurā, lai noskaidrotu uzvarētāju, bija nepieciešams papildlaiks. Vārtus Šveices labā papildlaika sākumā guva Žiljēns Voklērs. Vislielāko uzvaru izcīnīja Kanādas valstsvienība spēlē pret Franciju, proti, Kanāda uzvarēja Franciju ar rezultātu 9:1. Nākamajā spēlē Kanāda tikai papildlaikā, ar rezultātu 4:3, uzvarēja Šveices valstsvienību. Vārtus Kanādas izlases labā papildlaika beigās guva Alekss Pjetrandželo. Savukārt Francijas izlase, uzvarot Baltkrievijas valstsvienību, nodrošināja sev vietu nākamajā kārtā. Kanādas izlase ierindojās pirmajā vietā grupā, Šveices izlase — otrajā, Francijas izlase — trešajā, bet Baltkrievijas izlase nokļuva "izdzīvošanas grupā".
C grupā aizraujošākā spēle norisinājās Zviedrijas un Norvēģijas hokeja izlašu starpā. Pirmajam spēles periodam noslēdzoties Norvēģijas izlase ar rezultātu 1:3 zaudēja Zviedrijas izlasei, Norvēģijas hokejisti sasparojās un rezultāts pēc trešā perioda kļuva neizšķirts 4:4. Papildlaikā vārti netika gūti, līdz ar to sekoja pēcspēles metieni, kuros norvēģiem rezultatīvi bija Pers Oge Skrēders un Matīss Ūlimbs. Norvēģijas izlase svinēja savu pirmo uzvaru pār Zviedrijas hokejistiem vēsturē. C grupā pēc izspēlētām trim spēlēm pirmajā vietā ierindojās Zviedrijas izlase, tai sekoja ASV un Norvēģijas valstsvienības. Savukārt pēdējā vietā grupā palika Austrijas izlase, kura bija spiesta doties uz "izdzīvošanas grupu". Austrijas hokejisti pēc trim pirmās kārtas spēlēm bija guvuši tikai vienus vārtus, bet ielaiduši 13 vārtus.
D grupas pirmajās spēlēs uzvaras izcīnīja grupas favorīti — Čehijas un Somijas hokejisti. Somijas izlasei par uzvaru otrajā čempionāta spēlē nācās gan pacīnīties, jo spēle pret Latvijas izlasi pamatlaikā noslēdzās neizšķirti 2:2. Papildlaikā vārti netika gūti, bet pēcspēles metienos somiem rezultatīvi bija Jarko Immonens un Miko Koivu. Somijas izlase svinēja uzvaru pār Latvijas valstsvienību ar rezultātu 3:2. Tāpat arī Latvijas un Dānijas izlašu savstarpējā spēle pamatlaikā noslēdzās neizšķirti 2:2. Sekoja papildlaiks, kurā vārti netika gūti. Savukārt pēcspēles metienos Dānijas hokejisti izrādījās pārāki par Latvijas hokejistiem. Dānija svinēja uzvaru ar rezultātu 3:2. Čehijas izlase grupā ierindojās pirmajā vietā, Somijas — otrajā, Dānijas — trešajā, bet Latvijas izlasei nācās cīnīties par palikšanu Augstākajā divīzijā.
Otrā kārta
Lielākā daļa E grupas spēļu noslēdzās ar vienu vārtu pārsvaru. Tā, piemēram, Somijas hokejisti tikai pēcspēles metienos ar rezultātu 5:4 uzvarēja Vācijas izlasi, Krievijas izlase ar rezultātu 4:3 izcīnīja uzvaru pār Dānijas valstsvienību, Čehijas izlase ar rezultātu 3:2 pieveica Slovākijas izlasi, utt. Saspringti aizritēja Čehijas un Krievijas valstsvienību savstarpējā spēle, kurā Čehijas hokejisti ar rezultātu 3:2 uzvarēja Krievijas hokejistus. Krievijas komanda piedzīvoja vēl vienu zaudējumu, ar rezultātu 2:3 pēcspēles metienos atzīdama Somijas komandas pārākumu. Čehijas izlase grupā ierindojās pirmajā vietā, Somijas izlase - otrajā vietā, Vācijas - trešajā vietā, bet Krievijas hokejisti - ceturtajā. Savukārt Slovākijas un Dānijas hokeja izlases ceturtdaļfinālam nekvalificējās.
Tāpat kā E grupā arī F grupā lielākā daļa spēļu noslēdzās ar vienu vārtu pārsvaru. F grupas pirmajā spēlē pārsteigumu sagādāja Norvēģijas hokejisti, kas ar rezultātu 3:2 uzvarēja Šveices hokejistus. Savukārt Ziemeļamerikas hokeja lielvalstu — Kanādas un ASV — spēle noslēdzās ar Kanādas uzvaru pēcspēles metienos. Kanādiešiem pēcspēles metienos rezultatīvi bija Džordans Eberle un Riks Nešs. Grupā par pirmo vietu sacentās Zviedrijas un Kanādas izlases, Kanādas komanda ar rezultātu 3:2 pārspēja Zviedrijas komandu. Kanādiešiem rezultatīvi bija Džeimss Nīls, Džons Tavaress un Riks Nešs. Pēc 5 izspēlētām spēlēm F grupā pirmajā vietā ierindojās Kanādas izlase, otrajā - Zviedrijas, trešajā - Norvēģijas, bet ceturtajā vietā — ASV izlase. Ceturtdaļfinālam nekvalificējās Šveices un Francijas izlases.
Turnīrs par palikšanu Augstākajā divīzijā
Turnīrā par palikšanu Augstākajā divīzijā jeb G grupā nokļuva Slovēnijas, Baltkrievijas, Austrijas un Latvijas hokeja izlase. G grupas pirmajās spēlēs smagu zaudējumu piedzīvoja Austrijas izlase, kas ar rezultātu 2:7 piekāpās Baltkrievijas izlasei. Diemžēl arī Latvijas izlase zaudēja Slovēnijas izlasei ar rezultātu 5:2. Latviešiem rezultatīvi bija Mārtiņš Cipulis un Roberts Bukarts. Pēc zaudējuma Slovēnijas komandai Latvijas komandas izredzes palikt Augstākajā divīzijā saruka, lai paliktu Augstākajā divīzijā Latvijas izlasei bija jāuzvar nākamajās divās spēlēs. Tas arī notika, Latvijas izlase ar rezultātu 3:6 pārspēja Baltkrievijas izlasi un ar rezultātu 4:1 - Austrijas izlasi. Pēc aizvadītām trim spēlēm situācija bija šāda: Latvijas izlase ierindojās pirmajā vietā, saglabādama vietu Augstākajā divīzijā, Baltkrievijas — otrajā, Austrijas — trešajā, bet Slovēnijas izlase — ceturtajā vietā. Austrijas un Slovēnijas komandas tika pazeminātas uz pirmo divīziju.
Cīņa par bronzas medaļām
Spēlē par bronzas medaļām, kura notika 15. maijā Orange Arena' Bratislavā, sacentās Čehijas un Krievijas hokejisti. Pirmais periods noslēdzās ar rezultātu 2-3 Krievijas izlases labā. Krievijas izlases rindās pirmajā periodā rezultatīvs bija Iļja Kovaļčuks, kurš guva divus vārtus. Savukārt pēc otrā perioda jau pārāki bija Čehijas hokejisti, kuri ar rezultātu 5-4 pārspēja Krievijas hokejistus. Čehijas izlases rindās rezultatīvs bija Romans Červenka, kurš visā spēlē guva trīs vārtus, divus no tiem otrajā periodā. Trešā perioda sestajā minūtē čehiem rezultatīvs bija Jans Mareks, panākdams divu vārtu pārsvaru Čehijas labā. Krievijas izlase cerēja atspēlēties atlikušajā spēles laikā, divas minūtes pirms spēles beigām pat noņemdama vārtsargu, taču tas nelīdzēja. Čehijas hokejistam Tomāšam Plekanecam izdevās ripu raidīt tukšos vārtos. Čehijas izlase ar rezultātu 7-4 pārspēja Krievijas izlasi, izcīnīdama bronzas medaļas.
Panamas prezidenti
Šis ir Panamas prezidentu saraksts kopš 1903. gada, kad tā ieguva neatkarību no Kolumbijas.
2011. gada Pasaules čempionāts hokejā
Fināls
Finālā, kas notika 15. maijā Orange Arena Bratislavā, spēkiem mērojās Zviedrijas un Somijas hokeja izlases. Somijas izlase pēdējo reizi finalā bija spēlējusi 2007. gadā, bet Zviedrija — 2006. gadā.
Spēles pirmais periods noslēdzās bez vārtu guvuma, abām komandām bija vairākas lieliskas iespējas gūt vārtus, taču tās netika realizētas. Pirmajā periodā vienīgo noraidījumu saņēma zviedru hokejists Olivers Ekamns Lāšons par pretinieka bloķēšanu. Otrā perioda sākumā noraidījumu par klupināšanu saņēma zviedru hokejists Markuss Krīgers, zviedri izturēja skaitlisko mazākumu un minūtes laikā, pēc noraidījuma beigām, guva savus vienīgos vārtus spēlē. Vārtus guva Magnuss Pējervi-Svensons. Otrā perioda beigās, septiņas sekundes pirms perioda beigām, vārtus guva jau Somijas hokejisti. Rezultatīvs izrādījās Jarko Immonens. Līdz ar to rezultāts kļuva 1:1 un abām komandām viss bija jāsāk no sākuma.
Trešā perioda sākumā Somijas hokejistiem ātri izdevās gūt vārtus, trešajā periodā bija nospēlētas tikai 2 minūtes un 35 sekundes. Somijas izlasē šoreiz, pēc Anti Pīlstrema piespēles, rezultatīvs bija Peteri Nokelainens. Zviedrijas izlase pēc otro vārtu zaudējuma šķiet nespēja atkopties, tas ļāva Somijas hokejistiem turpināt savu uzvaras gājienu. Nepilnu minūti pēc otro vārtu zaudēšanas tika ielaisti arī trešie vārti. Zviedrijas izlase, neskatoties uz divu vārtu ielaišanu minūtes laikā, neveica vārtsarga nomaiņu. Trešdaļas vidū pusminūtes pārtraukumu paņēma Zviedrijas izlases treneris. Tas arī nelīdzēja, jo Somijas hokejisti aktīvāk kontrolēja ripu. Spēles likteni noteica Jannes Pesonena gūtie vārti četras minūtes pirms spēles beigām. Zviedrijas hokeja izlase padevās un atlikušo minūšu laikā Somijas hokejisti guva vēl divus vārtus. Spēle noslēdzas ar rezultātu 1:6 Somijas izlases labā.
Dmitrijs Mendeļejevs
Dmitrijs Mendeļejevs (dzimis, miris ) bija krievu ķīmiķis, kas izveidoja ķīmisko elementu periodisko sistēmu.
2011. gada Pasaules čempionāts hokejā
Fināls
Somijas hokeja izlasei šīs bija otrās zelta medaļas vēsturē, iepriekšējo reizi somi tikai 1995. gadā izcīnīja zeltu. Interesanti, ka arī toreiz Somijas hokejisti finalā pārspēja Zviedrijas hokejistus.
Dmitrijs Mendeļejevs
Dzīvesgājums
Dzimis 1834. gadā Toboļskas ģimnāzijas direktora Ivana Mendeļejeva (dzimuša Sokolova) un viņa sievas Marijas ģimenē kā jaunākais, septiņpadsmitais bērns. Viņa vectēvs Pāvels Sokolovs bija Tveras guberņas pareizticīgo priesteris. Mācījās Toboļskas ģimnāzijā, 1849. gadā kopā ar vecākiem pārcēlās uz Sanktpēterburgu, kur No 1850. līdz 1855. gadam studēja Pēterburgas pedagoģiskajā institūtā, 1855. gadā atklātās tuberkulozes dēļ viņš pārcēlās uz dzīvi Simferopolē un Odesā. Pēc atgriešanās Pēterburgā 1857. gadā viņu ievēlēja par Pēterburgas Universitātes ķīmijas privātdocentu, pēc papildināšanās pie Heidelbergas Universitātes profesoriem Roberta Bunzena un Gustava Roberta Kirhofa (1859—1861) Mendeļejevs atgriezās Pēterburgā un 1861. gadā izdeva organiskās ķīmijas mācību grāmatu.
.ru
.ru ir Krievijas Interneta augstākā līmeņa domēns (ccTLD). Atklāts 1994. gada 7. aprīlī.
2011. gada Pasaules čempionāts hokejā
Rīkotājvalsts izvēle
Uz 2011. gada Pasaules čempionāta hokejā rīkošanu pieteicās četras Eiropas valstis:
.ru
.ru reģistrāciju veic vairāki Nacionālā domēna koordinācijas centra (cctld) akreditēti reģistratori. Šī organizācija veic domēnu reģistratoru pārraudzību, izstrādā reģistrēšanas un veic tālāku .ru lietošanas izpēti. Ar .ru tehnisko uzturēšanu nodarbojas Krievijas publisko tīklu institūts.
Dmitrijs Mendeļejevs
Dzīvesgājums
1869. gadā Mendeļejevs publicēja rakstu par ķīmisko elementu sistēmu krievu valodā un vācu valodā. 1870. gadā viņš paredzēja 3 vēl neatklātu ķīmisko elementu (Ga, Sc, Ge) īpašības, vēlāk paredzēja vēl 8 ķīmiskos elementus, no kuriem 3 ieguva tikai pēc viņa nāves (Tc — 1937. gadā, Fr — 1939. gadā un At — 1942.-1943. gadā.)
.ru
Atsauces
סיומת אינטרנט Toppdomän
2011. gada Pasaules čempionāts hokejā
Rīkotājvalsts izvēle
Starptautiskā hokeja federācija rīkotājvalsti izvēlējās Rīgā 2006. gadā. Pirms balsošanas Somijas kandidatūra tika pārcelta uz 2012. gadu. Somijai un Zviedrijai vēlāk tiktu piedāvāts abām rīkot 2012. un 2013. gada Pasaules hokeja čempionātus, vēlāk šis lēmums tomēr tika mainīts.
Oficiālā dziesma
Oficiālā 2011. gada Pasaules hokeja čempionāta dziesma ir Life is a Game, kuru izpilda slovāku dziedātāja Kristina. Dziesma oficiāli tika izdota 2011. gada 18. martā.
Talismans
Čempionāta oficiālais talismans ir Goooly. Tas ir pelēkais vilks, kurš, pēc 2011. gada Pasaules hokeja čempionāta ģenerāldirektora teiktā, tika izvēlēts tāpēc, ka vilki ir tipiski Slovākijas mežu dzīvnieki. Konkursā par talismana vārdu, kuru organizēja Slovākijas hokeja federācija, pieteicās vairāk nekā 14 000 pretendentu. Talismana vārds Goooly ir veidots no slovāku valodas vārda vārti.
Moto
2011. gada Pasaules čempionātam ir divi moto: Vitajte v Hokejovej republike (Laipni lūgti Hokeja Republikā) un My sme tu doma (Mēs esam mājās).
Īpašie viesi
2011. gada Pasaules hokeja čempionāta īpašie viesi ir slaveni Slovākijas hokeja izlases spēlētāji: Pēters Bondra, Zdeno Hāra, Marians Gaboriks, Lobomirs Višnovskis, Pāvols Demitra, Jozefs Štimpels, Marians Hosa, Miroslavs Šatans, kā arī Slovākijas prezidents Ivans Gašparovičs.
Arēnas
Samsung Arena Bratislavā, pazīstama arī kā Ondrej Nepela Arena, tika pārbūvēta atbilstoši IIHF prasībām, rekonstrukciju finansiāli atbalstīja Slovākijas valdība. Arēnas rekonstrukcijas darbi tika uzsākti 2009. gada 23. aprīlī un pabeigti 2010. gada 30. novembrī. Vairāk nekā 65 miljoni eiro tika iztērēti arēnas pārbūvē. Arēnai tika uzstādīts jauns jumts, uzbūvētas divas jaunas blakusarēnas treniņiem, ka arī palielināta arēnas ietilpība no 8350 vietām uz 10 000 vietām.
Steel Aréna Košicē, pazīstama arī kā Ladislav Troják Arena, tika uzbūvēta 2006. gadā. 2011. gada Pasaules hokeja čempionāta laikā arēnas nosaukums bija Orange Arena.
Lai arēnu nosaukumi atbilstu IIHF prasībām, proti, būtu neitrāli (nebūtu komerciāli), tika pieņemts lēmums nosaukumus izmainīt. Samsung Arena turnīra laikā kļuva par Ondrej Nepela Arena, bet Steel Aréna - par Ladislav Troják Arena. Šādi nosaukumi arēnām bija tikai 2011. gada Pasaules hokeja čempionāta laikā.
Dalībnieki
2011. gada Pasaules hokeja čempionātā piedalās 16 valstis — 14 no Eiropas un 2 no Ziemeļamerikas.
Sadalījums pa grupām
Komandas tika sadalītas pa grupām atbilstoši iegūtajai vietai 2010. gada Pasaules rangā, kurš kļuva zināms pēc 2010. gada Pasaules hokeja čempionāta noslēgšanās. 2010. gada ziemas olimpiskās spēles arī tika ņemtas vērā. Iekavās norādīta komandas vieta Pasaules rangā pēc 2010. gada Pasaules hokeja čempionāta noslēgšanās.
A grupa
B grupa
Izlašu sastāvi
Katras izlases sastāvā ir vismaz 15 hokejisti (uzbrucēji un aizsargi) un 2 vārtsargi. Tomēr pārsvarā tie ir 20 hokejisti un 3 vārtsargi. Visām izlasēm savs sastāvs bija jānosauc līdz pirmajai Starptautiskās hokeja federācijas sanāksmei 2011. gada 28. aprīlī.
A grupa
B grupa
C grupa
D grupa
Pirmā kārta
Sešpadsmit komandas bija sadalītas četrās grupās. Pēc tam, kad visas grupas komandas aizvadīja savstarpējās spēles, katras grupas trīs labākās komandas kvalificējās nākamajai kārtai, savukārt ceturto vietu ieguvēji cīnījās par palikšanu Elites divīzijā.
A un D grupu spēles tika aizvadītas Bratislavā, bet B un C grupas spēles tika aizvadītas Košicē.
Otrā kārta
Katras pirmās kārtas grupas 3 labākās komandas kvalificējās otrajai kārtai, kur tās tika sadalītas divās grupās: A un D grupu komandas sacentās E grupā, savukārt B un C grupu komandas spēlēja F grupā.
Katra komanda otrajā kārtā aizvadīja trīs spēles, pa vienai spēlei pret katru no trīs komandām, kas otrajai kārtai kvalificējās no pretējās grupas. Kopā tika skaitītas gan šīs trīs spēles, gan arī 2 spēles, kas jau aizvadītas pirmajā kārtā pret komandām, kas arī kvalificējās otrajai kārtai.
Katras grupas 4 labākās komandas kvalificējās izslēgšanas turnīram.
E grupas spēles tika aizvadītas Bratislavā, bet F grupas spēles - Košicē.
Vietu sadalījums un statistika
{| style="float:right;"
Vietu sadalījums
Vietu sadalījums saskaņā ar IIHF:
Rezultatīvākie spēlētāji
Sarakstā iekļauti 10 rezultatīvākie spēlētāji pēc gūtajiem punktiem, tad pēc vārtiem.
Avots: IIHF.com
Labākie vārtsargi
Sarakstā iekļauti 5 labākie vārtsargi pēc atvairīto metienu procenta, kuri ir aizvadījuši vismaz 40% no visa komandas spēlētā laika.
Avots: IIHF.com
Pārraides tiesības
Starptautiskā hokeja federācija pārdeva čempionāta pārraides tiesības šādām telekompānijām:
Treileris
Par godu 2011. gada Pasaules čempionātam hokejā ir ticis izveidots arī speciāls treileris ar nosaukumu Slovak Republic becomes the Hockey Republic!. Treilera sākumā ir redzama Slovākijas teritorija klāta ar ledu, savukārt treilera beigās uz ledus dodas Slovākijas hokeja izlases spēlētāji. Spēlētājam, kurš sit ar nūju pa ripu, uz hokeja ekipējuma ir redzams spēlētāja numurs 38. Tāds pats spēlētāja numurs ir Slovākijas hokeja leģendai Pavolam Demitram. Treilera uzņemšanā piedalījās 70 cilvēku, vairāki 3D animētāji, savu ieguldījumu sniedza arī Slovākijas tūrisma aģentūra.
Tiešsaiste
Šis ir pirmais Pasaules čempionāts, kuram ir izveidots savs Youtube kanāls. Šajā Youtube kanālā ir iespējams vērot gatavošanos turnīra norisei, proti, talismana Goooly iesvētības, arēnu būvniecības un rekonstrukcijas darbus, utt.
Tāpat par godu turnīram, tāpat kā iepriekšējā gadā, ir atvērta arī atsevišķa Facebook lapa. Turnīra organizētāji apbalvoja Facebook fanu lapas 10 000 fanu.
Duvzare
Duvzare (rakstiskajos avotos: Dowzare, Duizare vai Donzare) bija senās Kursas zeme (latīniski: terra) Baltijas jūras piekrastē. Tās platība bija tikai aptuveni 400 km2. Mūsdienās bijušo Duvzares teritoriju aizņem Lejaskurzemes etnogrāfiskais novads, un tajā ietilpst Dienvidkurzemes novada dienvidu daļa, kā arī neliela daļa ir mūsdienu Lietuvas teritorijā - Būtiņģe un Senoji Impiltis.
Robežas
Duvzares dienvidu robeža aptuveni gāja pa tagadējo Latvijas-Lietuvas robežu, proti, pa Sventājas upi līdz mūsdienu Skodas pilsētai Bārtas upes krastos, tad pavērsās uz ziemeļiem līdz Priekules pilsētai. Ziemeļu robeža gāja pa Virgas, Vārtājas un Bārtas upēm uz leju līdz Liepājas ezeram. Duvzare robežojās ar Megavas zemi dienvidos, Bandavas un Cekļa zemēm austrumos un Piemares zemi ziemeļos.
Galvenais centrs
Duvzares galvenais politiskais un saimnieciskais bija Impiltis (dažādos avotos Emplitten, Empilten, Ampillen, Ampilten), pie kura vaļņiem atrastas divas apmetnes, kapulauks un upurakmens (Vaitkevičius, 1998). 1263. gadā Impiltes kuršu karaspēks aplenca Klaipēdas pili.
Iedzīvotāji
Par Duvzares iedzīvotājiem nav daudz ziņu. Arheoloģiski izpētīts vienīgi Tiltiņu kapulauks. 13. gadsimta vidū Duvzares zemē bija 14 apdzīvotas vietas (Mugurēvičs, 1999). Vislielākais iedzīvotāju blīvums bija zemes austrumu daļā, kur apzināti 11 pilskalni un 8 kapulauki, divos no tiem ir atrasti ne tikai kuršiem, bet arī līviem raksturīgi apbedījumi. 1253. gada dokumentos šeit pieminēti Damis (Didždāmas) Gramzdas pagastā und Trecne (Trekņu) pilskalni. Rietumu daļā zināmi 4 pilskalni un 6 kapulauki Sventājas upes krastos, no kuriem 1253. gada dokumentos minēti Popissen, Rutzowe (Rucava) und Emplitten (Impiltis).
Ribņikas apriņķis
Ribņikas apriņķis ir apriņķis Polijā, Silēzijas vojevodistē. Ribņikas pilsēta, kura neietilpst apriņķa sastāvā, sadala apriņķi trijās daļās. Robežojas ar Silēzijas vojevodistes Glivices, Mikolovas, Vodzislavas un Racibožas apriņķiem, kā arī Ribņikas, Žoru un Jastšembe Zdrojas pilsētām.
Hosīsona glečers
Hosīsona glečers (en) ir ap 23 km garš un ap 4 km plats šļūdonis Austrumantarktīdā, Kempa krastā. Plūst ziemeļu virzienā un ieplūst Sadraudzības jūrā austrumos no Stekbeja, veidojot izteiktu glečera mēli. Pirmoreiz nokartēts pēc Larsa Kristensena 1936.-1937. gada ekspedīcijas aerofotogrāfijām. Nosaukts par godu austrāliešu pētniekam Ričardam Hosīsonam (Richard Hoseason), kurš gāja bojā 1952. gada Hērda salas ekspedīcijas laikā.
Dobeļupe
Dobeļupe ir upe Latvijā, Dienvidkurzemes novadā, Virgas labā krasta pieteka. Sākas grāvju sistēmā uz rietumiem no Audariem, Priekules pagastā. Upes tecējumā atrodas Dobeļdīķis un Parka dīķis. Senāk, kad Priekulē pie Dzirnavu dīķa darbojās dzirnavas, to darbināšanai tika uzkrāts ūdens ne tikai Dzirnavu dīķī, bet arī Dobeļdīķī un Parka dīķī. Dobeļdīķī un Parka dīķī uzkrātais ūdens pa Dobeļupi ieplūda Virgas upē un tā nokļuva līdz dzirnavām. Upe ir lēna.
Noah
Noah var būt:
Kailgalves
Pazīstamākās kailgalvju ģints sugas ir smailā kailgalve, Kubas kailgalve, Psilocybe cyanescens, Psilocybe azurescens, Psilocybe baeocystis, Meksikas kailgalve un Psilocybe serbica.
Radioamatierisms
Radioamatierisms ir vaļasprieks, kurā tiek izmantota dažāda veida radio sakaru aparatūra, lai radioamatieri sazinātos savā starpā ar radioviļņu starpniecību. Vārds "amatierisms" nozīmē, ka šī nodarbošanās cilvēkiem nav naudas pelnīšanas veids, tā nav komerciāla. Parasti cilvēki ar radioamatierismu nodarbojas, lai interesanti pavadītu brīvo laiku, lai sazinātos ar draugiem, ģimenes locekļiem vai pilnīgi svešiem cilvēkiem no dažādām valstīm, lai padziļinātu zināšanas elektronikā un radio teorijā, lai sacenstos par vairāk vai tālāk nodibinātajiem radiosakariem.
Lai gan mūsdienās radioamatierismu kā sazināšanās veidu ir izkonkurējis internets, tas vēl joprojām piesaista daudzus cilvēkus.
Daudzās valstīs ir nodibinātas nacionālās radioamatieru organizācijas, bet visas tās apvieno Starptautiskā radioamatieru apvienība (International Amateur Radio Union jeb IARU).
Raimonds Karnītis
Raimonds Karnītis (dzimis Rīgā, miris  Rīgā) bija latviešu basketbolists un basketbola treneris, spēlējis saspēles vadītāja pozīcijā. Latvijas PSR Nopelniem bagātais treneris (1965), PSRS Nopelniem bagātais treneris (1968).
Piedzimis zemnieku ģimenē. Sportā sākumā spēlējis futbolu, spēlēja LVU komandā. Uz basketbolu pilnībā pārgājis, kad 1946. gadā Augusts Raubens iekļāvis R. Karnīti republikas jaunatnes izlasē startam PSRS jaunatnes meistarsacīkstēs.
Basketbolista karjeras laikā spēlējis dažādos Latvijas klubos, tai skaitā Rīgas ASK un Rīgas VEF. Seškārtējs Latvijas čempions (1949., 1953.-1956., 1958.). Aizvadījis 65 spēles Latvijas PSR izlasē. 1956. gadā izlases sastāvā izcīnījis pirmo vietu PSRS Tautu spartakiādē. No 1952. līdz 1956. gadam bijis PSRS izlases kandidāts.
Absolvējis Rīgas Industriālo politehnikumu. 1962. gadā pabeidza LVFKI Treneru skolu. Laika posmā no 1962. līdz 1987. gadam bija Rīgas TTT galvenais treneris. Par komandas galveno treneri kļuva pēc Egona Slēdes piedāvājuma aizvietot karjeru beigušo Oļģertu Altbergu. TTT kopā ar R. Karnīti 18 reizes ieguva PSRS čempiontitulu (1964-1966, 1968-1973, 1975-1977, 1979-1984) un 15 reizes triumfēja Eiropas čempionvienību kausu (1964-1975, 1977, 1981, 1982). 95 spēlēs bija arī Latvijas sieviešu izlases galvenais treneris. 1996. gadā apbalvots ar IV šķiras Triju Zvaigžņu ordeni.
Apbedīts Meža kapos.
Sergunta (stacija)
Sergunta ir izmaiņas punkts Augšdaugavas novada Nīcgales pagastā, līnijā Krustpils—Daugavpils starp Jersikas un Nīcgales stacijām. Mūsdienās Serguntā pasažieru vilcieni nepietur. Izmaiņas punktā nav biļešu kases.
Vēsture
Sergunta tika atvērta 1933. gadā kā pieturas punkts. 2003. gadā šeit tika veikta izmaiņas punkta izbūve. Kā izmaiņas punkts Sergunta nodota ekspluatācijā 2003. gada 30. decembrī. Līdz Bolderājas II stacijas izbūvei Sergunta bija jaunākais dzelzceļa sadales punkts Latvijā. Neizmantotais sākotnējais Serguntas pieturas punkts atrodas 600 m uz Daugavpils pusi no izmaiņas punkta Daugavpils puses pārmijas. Tajā līdz 2002. gadam apstājās pasažieru vilciens Krustpils—Daugavpils.
Nigērijas prezidenti
Šis ir Nigērijas prezidentu saraksts kopš 1963. gada, kad tā ieguva neatkarību no Apvienotās Karalistes.
Nihats Kahvedži
Nihats Kahvedži (dzimis, Stambulā, Turcijā) ir turku futbola treneris un bijušais futbolists, pārstāvējis Turcijas futbola izlasi. Pirmo reizi Turcijas futbola izlasē viņš tika iekļauts 2000. gada spēlē ar Zviedriju. Nihats pārsvarā spēlēja kā priekšējais uzbrucējs, bet varēja spēlēt arī kā centra uzbrucējs.
Nihats ir Turcijas Stambulas "Beşiktaş" jauniešu kluba audzēknis un viņa talantu atklāja Hursers Tugajs Čelebi, kad ievēroja Nihatu, spēlējot 1996./97. gadu sezonā. 1997./98. gadu sezonā viņš pievienojās pieaugušo klubam, bet 2002. gadā treneris Džons Toshaks viņu pārcēla ar transfēru uz Sansebastjanas "Real Sociedad". Spēlējot Real Sociedad, Nihata gūto vārtu skaits bija 58, pavisam 122 spēlēs. 2002./03. gadu sezonā Nihata vārtu kopējais skaits jau sasniedza 23 un viņš kļuva par līgas otro rezultatīvāko spēlētāju (pēc Roja Makāja ar 29 vārtiem).
Nihats ir spēlējis UEFA Čempionu līgā Real Sociedad sastāvā un pārstāvēja Turciju 2002. gada FIFA Pasaules kausā.
Kopš Nihats uz pieciem gadiem ir pārcelts ar Bosmana transfēru uz Villarreal CF klubu.
Sasniegumi
Beşiktaş
Vilhelms fon Humbolts
Frīdrihs Vilhelms Kristians Karls Ferdinands brīvkungs fon Humbolts (de; dzimis, miris ) bija vācu valdības funkcionārs, diplomāts, filozofs, Humbolta universitātes dibinātājs. Lingvistikas kā zinātnes pamatlicējs.
Vilhelms kopā ar savu brāli Aleksandru auga Tēgeles pilī, kas piederēja Humboltu ģimenei. No 1777. līdz 1789. gadam Humboltam bija privātskolotājs. 1787. gadā Vilhelms iestājās Frankfurtes universitātē. Pēc pirmā semestra Humbolts pārgāja uz Getingenes universitāti, kur viņš trīs semestrus studēja klasisko filozofiju un dabas zinātnes. Šajā laikā Humbolts iepazinās ar Imanuela Kanta darbiem, viņš tos studēja un analizēja. Šajā universitātē viņš iepazinās ar Augustu Vilhelmu Šlēgeli un Frīdrihu Heinrihu Jakobi, kuri drīz kļuva par viņa tuviem draugiem. Pēc dabas zinātņu, latīņu valodas, franču valodas un grieķu valodas studijām Humbolts uzsāka savu karjeru valdībā un filozofijā.
Lakšadvīpu jūra
Lakšadvīpu jūra (hi, ta), arī Lakadivu jūra (en), ir Indijas okeānam piederīga jūra Indijas dienvidu piekrastē, starp Indiju, Lakšadvīpu salām, Maldivu salām un Šrilanku. Tālākais dienvidu punkts — Adu atols Maldivu salu dienvidu daļā. Ar Bengālijas līci savieno Polka šaurums.
Vidējais dziļums — 1 929 m, ūdens virsējā slāņa temperatūra 25 - 28 °C. Ūdens virsējā slāņa sāļums 34 - 35,5‰, lielāks sāļums dienvidu daļā. Daudz koraļļu rifu, ļoti bagāta ar zivīm, galvenā Indijas zvejniecības vieta. Indijas Lakšadvīpu jūras piekrasti sauc par Malabaras krastu. Malabaras krasta ziemeļu daļa jau atrodas Arābijas jūras piekrastē.
Mīlupīte
Mīlupīte (arī Milupīte) ir Misas labā krasta pieteka Ķekavas novadā. Sākas no grāvju sistēmas ziemeļaustrumos no Piebalgām. Augštecē līdz autoceļam P89 tek pa mežainu apvidu. Vidustecē līdz Mīlu kalniem krastos lauksaimniecības zemes. Līdz Vārpu - Iecavas ceļam upes gultne regulēta. Lejtecē tek pa izteiktu ieleju. Upi šķērso autoceļš P89.
Žubīšu dzimta
Žubīšu dzimta (Fringillidae) ir viena no zvirbuļveidīgo kārtas (Passeriformes) dziedātājputnu dzimtām. Apvieno 228 sugas, kas sistematizētas 50 ģintīs un 3 apakšdzimtās. Dažādos avotos ir minēts atšķirīgs sugu skaits.
Montekarlo
Montekarlo (, monegasku: Monte-Carlu, ) ir lielākais Monako administratīvais apgabals, dažkārt kļūdaini uzskatīts par valsts galvaspilsētu, kaut arī formāli tādas Monako nav. Dibināta 1866. gadā.
Žubīšu dzimta
Latvijā sastopamas 18 žubīšu dzimtas sugas.
Montekarlo
Nosaukums Monte-Carlo ("Kārļa kalns") ir itāļu cilmes, un tā nosaukta par godu toreiz valdošajam princim Šarlam III.
Žubīšu dzimta
Izplatība
Žubīšu dzimtas putni ir sastopami visos kontinentos, izņemot Antarktīdu. Austrālāzija nav šo putnu dabīgais izplatības areāls, bet šīs dzimtas putni šajā reģionā ir introducēti. Daudzas sugas mājo ziemeļu puslodē. Žubīšu dzimtas putni ir sastopami dažādās biomās: skrajos jauktu koku mežos, ļoti biezos mežos, mežmalās, atklātās ainavās, krūmājos, lauksaimniecības tīrumos, dārzos un pilsētu parkos.
Izskats un īpašības
Lielākajai daļai žubīšu dzimtas putnu ir spēcīgi, konusveidīgi knābji, kas tiek izmantoti, lai saspiestu sēkliņas. Dažām sugām ir nelieli knābji, bet citām gari un līki, piemēram, sarkanajai medusložņai (Drepanis coccinea). To apspalvojums ir ļoti dažāds. Žubīšu dzimtas putniem visbiežāk ir košs un krāsains apspalvojums, bet dažām sugām tas ir neuzkrītošāks, mierīgāks. Izmēri ir ļoti dažādi — tie var būt gan vidēji lieli, gan mazi. Toties visām sugām astei ir 12 spalvas.
Montekarlo
Montekarlo atrodas lielākā daļa no Monako trases, kur regulāri notiek prestižā Formula 1 Monako Lielās balvas izcīņa. Pilsētā startē arī Montekarlo rallijs, kas tradicionāli atklāj pasaules WRC rallija sezonu. Montekarlo arī regulāri notiek tradicionālas augsta līmeņa sacīkstes boksā, pokerā un bekhemonā, kā arī modes skates un citi sarīkojumi.
Montekarlo ir viens no Eiropas vadošajiem kūrortiem, kaut arī tūristu apmeklējumu mērķi lielākoties atrodas citās Monako daļās. Slavena ar saviem kazino.
Žubīšu dzimta
Izskats un īpašības
Mazākais žubīšu dzimtā ir Andu ķivulis (Spinus spinescens), kura ķermeņa garums ir 9,5 cm, bet svars 8,4 g. Lielākais ir lielais dižknābis (Mycerobas affinis). Tā ķermeņa garums ir gandrīz 23 cm, bet svars 79 g. Eiropas mazākais žubīšu dzimtas putns ir ģirlicis (Serinus serinus). Tas ir tikai nedaudz lielāks par Andu ķivuli (11 cm, svars 8,5 g).
Lielākā daļa žubīšu dzimtas putnu labi dzied. Šīs dzimtas putniem ir raksturīgs lidojums pa viļņveida līkni augšup, lejup, kas atgādina bumbiņas atsišanos pret zemi. Šāds lidojuma raksturs veidojas tādēļ, ka žubīšu dzimtas putni lidojumā mēdz īsu mirkli planēt ar sakļautiem spārniem. Tad tie atkal paceļas augšup, aktīvi savicinot spārnus.
Sistemātikas vēsture
Pagātnē žubīšu dzimtas sistemātika ir daudz diskutēta, vērtēta un mainīta. Žubītes un dadzīši ir bijuši apvienoti vienā apakšdzimtā, sistematizējot abas grupas kā ciltis. Havaju medusložņas ir bijušas izdalītas atsevišķā dzimtā. Eifonijas kādreiz tika sistematizētas kā tanagru dzimtai (Thraupidae) piederošas, līdz, attīstoties molekulārajai zinātnei, tika iegūti ticami fakti iepriekšminēto putnu izcelsmei un radniecībai. Fosiliju atradumi liecina, ka žubīšu dzimta dzīvoja jau miocēna vidū pirms 20—10 miljoniem gadu. Visplašākā un daudzveidīgākā no visām žubīšu dzimtas apakšdzimtām ir dadzīšu apakšdzimta (Carduelinae).
Sistemātika
Žubīšu dzimta (Fringillidae)
Latvijā sastopamās žubīšu dzimtas sugas
Žubīšu dzimta (Fringillidae)
Spāņu valoda
Spāņu valoda (español) jeb kastīliešu valoda (castellano) ir indoeiropiešu valodu saimes romāņu valoda, dzimtā valoda aptuveni 500 miljoniem cilvēku, galvenokārt Amerikā un Spānijā.
Viena no pasaulē populārākajām valodām. Tā ir oficiālā valoda 20 valstīs. Spāņu valoda ir otrā izplatītākā valoda pēc mandarīnu valodas (ņemot vērā dzimto valodu), ceturtā populārākā valoda pēc angļu, mandarīnu un hindustāņu valodas. Lielākais cilvēku skaits, kam spāņu ir dzimtā valoda, ir Meksikā. Kopā ar angļu un franču valodu šī ir viena no pasaulē visvairāk mācītajām svešvalodām.
Spāņu valoda ir daļa no valodu grupas, kas attīstījās no vairākiem latīņu sarunvalodas dialektiem Pireneju pussalā pēc Rietumromas impērijas sabrukuma 5. gadsimtā. Vecākie teksti latīņu valodā ar spāņu valodas pēdām ir no 9. gadsimta. 13. gadsimtā spāņu kļuva par Kastīlijas karalistes oficiālo dokumentu valodu. Spāņu koloniālisma ietekmē Jaunajos laikos spāņu valoda izplatījās citviet pasaulē, īpaši Amerikā.
Spāņu ir viena no sešām oficiālajām ANO valodām, tāpat tai ir oficiālās valodas statuss Eiropas Savienībā, Amerikas valstu organizācijā, Āfrikas Savienībā, Dienvidamerikas valstu savienībā un daudzās citās starptautiskajās organizācijās.
Artikuls (El artículo)
Spāņu valodā ir:
Līksna (nozīmju atdalīšana)
Līksna var būt:
Juris Kalniņš
Juris Kalniņš var būt:
FreeBSD
FreeBSD ir UNIX veida operētājsistēma, atzars no BSD (UNIX versijas, kas tika radīta Bērkli Universitātē, Kalifornijā). FreeBSD ir savs kodols, atšķirībā no Linux sistēmām, kurām kodols tiek izstrādāts atsevišķi no pašiem distributīviem. FreeBSD ir stabila un droša operētājsistēma, bieži tiek izmantota kā serveru operētājsistēma.
Vēsture
FreeBSD izstrāde sākās 1993. gadā, tas tika izveidots uz 386BSD bāzes, 1. versija iznāca 1993. gada 1. novembrī. 2. versijā, kura iznāca 1995. gadā, parādījās FreeBSD portu sistēma, kura ļoti atvieglo citu izstrādātāju programmatūras instalēšanu. 7.X versiju sērijā iekļauts atbalsts ZFS failu sistēmai. Šobrīd jaunākā ir versija 8.0.
Datu glabāšana
GEOM ietvars piedāvā uzglabāt datus RAID masīvā (RAID-0, RAID-1 vai RAID-3), pilnu diska šifrēšanu. Kā noklusējuma failu sistēma tiek izmantota UFS2, taču lietotājs var izmantot arī ZFS failu sistēmu
Arhitektūru atbalsts
FreeBSD strādā uz šādām arhitektūrām x86, Xbox, kā arī uz DEC Alpha, UltraSPARC, IA-64, AMD64, PowerPC, NEC PC-98, ARM.
Titāniks (filma)
“Titāniks” (en) ir 1997. gadā izdota Amerikas Savienoto Valstu romantiska katastrofu kinofilma, kuras režisors, scenārija autors un producents ir Džeimss Kemerons. Filma vēsta par lainera “Titāniks” traģisko nogrimšanu. Galvenās lomas filmā atveido Leonardo Di Kaprio un Keita Vinsleta, viņu atveidotie tēli ir divi cilvēki, kas pārstāv divas atšķirīgas sociālās grupas.
Filma ir guvusi galvenokārt pozitīvas kritiķu atsauksmes, tai skaitā tā ir saņēmusi 11 Amerikas Kinoakadēmijas balvas.
Sižets
1996. gadā uz izpētes kuģa Akademik Mstislav Keldysh Broks Lovets (Brock Lovett) un viņa komanda pārmeklē RMS Titānika vraku. Viņi iegūst seifu, kurā cerams ir kaklarota ar lielu dimantu, kas pazīstams ar nosaukumu Okeāna sirds. Tā vietā viņi atrod tikai kādas jaunas, kailas sievietes zīmējumu ar šo kaklarotu. Skice datēta ar 1912. gada 14. aprīli, tajā pašā dienā, kad Titāniks uzdūrās aisbergam. Roza Dausone Kalverte, zīmējumā redzamā sieviete, un viņas mazmeita arī atrodas uz šī izpētes kuģa. Roza atceras savu pieredzi uz Titānika.